CELEX: 32022D0583
Language: hr
Date: 2022-04-04 00:00:00
Title: Odluka Vijeća (EU) 2022/583 od 4. travnja 2022. o sklapanju, u ime Unije, Sporazuma između Europske unije i Savezne Republike Brazila o izmjeni Sporazuma između Europske unije i Savezne Republike Brazila o izuzimanju nositelja diplomatskih, servisnih ili službenih putovnica od obveze posjedovanja vize za kratkotrajni boravak

11.4.2022   
               
               
                  HR
               
               
                  Službeni list Europske unije
               
               
                  L 113/1
               
            
         ODLUKA VIJEĆA (EU) 2022/583
         od 4. travnja 2022.
         o sklapanju, u ime Unije, Sporazuma između Europske unije i Savezne Republike Brazila o izmjeni Sporazuma između Europske unije i Savezne Republike Brazila o izuzimanju nositelja diplomatskih, servisnih ili službenih putovnica od obveze posjedovanja vize za kratkotrajni boravak
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a) u vezi s člankom 218. stavkom 6. drugim podstavkom točkom (a) podtočkom v.,
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:
         
                     (1)
                  
                  
                     Komisija je u ime Unije u pregovorima dogovorila Sporazum sa Saveznom Republikom Brazilom o izmjeni Sporazuma između Europske unije i Savezne Republike Brazila o izuzimanju nositelja diplomatskih, servisnih ili službenih putovnica od obveze posjedovanja vize za kratkotrajni boravak („Sporazum”).
                  
               
                     (2)
                  
                  
                     Na temelju Odluke Vijeća (EU) 2018/1869 (2) Sporazum je potpisan 27. rujna 2021., podložno njegovu sklapanju.
                  
               
                     (3)
                  
                  
                     Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ (3); Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje.
                  
               
                     (4)
                  
                  
                     Sporazum bi trebalo odobriti,
                  
               DONIJELO JE OVU ODLUKU:
         
            Članak 1.
            Sporazum između Europske unije i Savezne Republike Brazila o izmjeni Sporazuma između Europske unije i Savezne Republike Brazila o izuzimanju nositelja diplomatskih, servisnih ili službenih putovnica od obveze posjedovanja vize za kratkotrajni boravak odobrava se u ime Unije (4).
         
         
            Članak 2.
            Predsjednik Vijeća u ime Unije šalje obavijest predviđenu u članku 2. Sporazuma (5).
         
         
            Članak 3.
            Ova Odluka stupa na snagu na dan donošenja.
         
         
            Sastavljeno u Luxembourgu 4. travnja 2022.
            
               
                  Za Vijeće
               
               
                  Predsjednica
               
               R. BACHELOT-NARQUIN
            
         
         
            (1)  Suglasnost od 24. ožujka 2022. (još nije objavljena u Službenom listu).
         
            (2)  Odluka Vijeća (EU) 2018/1869 od 26. studenoga 2018. o potpisivanju, u ime Unije, Sporazuma između Europske unije i Savezne Republike Brazila o izmjeni Sporazuma između Europske unije i Savezne Republike Brazila o izuzimanju nositelja diplomatskih, servisnih ili službenih putovnica od obveze posjedovanja vize za kratkotrajni boravak (SL L 306, 30.11.2018., str. 1.).
         
            (3)  Odluka Vijeća 2002/192/EZ o d 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.).
         
            (4)  Vidjeti stranicu 3. ovoga Službenog lista.
         
            (5)  Glavno tajništvo Vijeća objavit će datum stupanja na snagu Sporazuma u Službenom listu Europske unije.